Մանկական Եվրատեսիլ 2025 երգի մրցույթ

**Մանկական Եվրատեսիլ 2025 երգի մրցույթ** (), «Մանկական Եվրատեսիլի» երգի 23-րդ մրցույթ, որը կկայանա 2025 թվականի Դեկտեմբերի 13-ին Վրաստանում՝ Թբիլիսիում, 2024 թվականին Իսպանիայում՝ Մադրիդում կայացած Մանկական Եվրատեսիլ մրցույթում Անդրիա Պուտկարաձեի հաղթանակից հետո։ Մրցույթի կազմակերպմամբ զբաղվելու են Եվրոպական հեռարձակողների միությունը (ԵՀՄ) և ընդունող ընկերությունը, որը կհայտարարվի ավելի ուշ։

## Անցկացման վայր
Ի տարբերություն «Եվրատեսիլ» երգի մրցույթի՝ «Մանկական Եվրատեսիլի» հաղթող-երկիրը հաջորդ մրցույթն իրականացնելու ավտոմատ իրավունք չունի։ 2014-2017 թվականներին հաղթող-երկիրը կարող էր մրցույթն իրականացնել կամ հրաժարվել դրա իրականացումից, օրինակ, 2015 թվականին Իտալիան հրաժարվեց իրականացնել մրցույթը՝ հնարավորություն տալով Բուլղարիային կազմակերպել այն։ 2017 թվականի հոկտեմբերի 15-ին Եվրոպական հեռարձակողների միությունը (ԵՀՄ) հայտարարեց այդ համակարգի երկարաձգման մասին՝ ասելով, որ դա կազմակերպիչներին նախապատրաստական աշխատանքների համար ավելի շատ ժամանակի հնարավորություն կտա։

2024 թվականի նոյեմբերի 16-ին՝ Մանկական Եվրատեսիլ 2024 երգի մրցույթում Անդրիա Պուտկարաձեի հաղթանակից հետո, Վրաստանի հանրային հեռարձակողը հայտարարեց, որ Վրաստանը պատրաստ է ընդունել «Մանկական Եվրատեսիլ-2025» մրցույթը։

## Մասնակիցներ
 թվականի  16-ի դրությամբ 17 երկիր հաստատել է մրցույթում իր մասնակցությունը։

## Այլ երկրներ
### Հնարավոր դեբյուտ

*  Իսլանդիա, 2025 թվականի հունվարի 2-ին «Եվրատեսիլ»-ի իսլանդական պատվիրակության գլխավորը՝ Ռունար Ֆրեյր Գիսլասոնը հաստարարեց, որ իսլանդական RÚV հեռուստառադիոընկերությունը դեռևս քննարկում է մրցույթում դեբյուտի հնարավրությունը, սակայն հայտնի չէ՝ երբ է այն տեղի ունենալու։ Ավելի վաղ RÚV հեռուստառադիոընկերությունը ասել էր, որ երկիրը մրցույթում չի դեբյուտել մրցույթում մասնակցելու մեծ ծախսերի պատճառով։ Այնուամենայնիվ, հայտարարվել է նաև, որ հեռարձակող ընկերությունը ցանկանում է կազմակերպես մրցույթի համար ազգային ընտրություն՝ նրանց՝ դեբյուտելու ցանկանան դեպքում։

### Չկայացած դեբյուտ
*  Ավստրիա, 2024 թվականի դեկտեմբերի 26-ին ավստրիական ORF հեռուստառադիոընկերությունը հաստատել է, որ երկիրը չի դեբյուտելու «Մանկական Եվրատեսիլ — 2025»-ում։
*  Չեխիա, 2024 թվականի դեկտեմբերի 30-ին չեխական ČT հեռուստատեսությունը հաստատեց, որ երկիրը չի դեբյուտելու «Մանկական Եվրատեսիլ — 2025»-ում, ինչպես նաև չի պալանավորում մասնակցել մոտ ապագայում։

### Անհասկանալի կարգավիճակ
#### ԵՀՄ-ի ակտիվ անդամներ

*  Լիտվա, 2023 թվականի նոյեմբերի 13-ին լիտվական LRT մեդիաընկերությունը հաստարարեց, որ առաջին անգամ 2011 թվականից կհեռարձակի մրցույթը, ինչպես նաև հեռարձակողը հայտարարել է, որ այն կհետևի 2024 թվականի մրցույթին։ Սակայն, 2023 թվականի նոյեմբերի 23-ին լատվական LRT մեդիաընկերությունը ասաց, որ «Մանկական Եվրատեսիլ» ամենավաղ մրցույթը, որին Լիտվան կմասնակցի, տեղի է ունենալու 2025 թվականին, եթե 2023 և 2024 թվականների մրցույթների հեռարձակումների վարկանիշները լավը կլինեն։ Այնուամենայնիվ, 2024 թվականի նոյեմբերի 16-ին լիտվական LRT հեռուստաընկերությունը հայտարարեց, որ մրցույթում երկրի մասնակցության մասին որոշումը դեռևս հստակ չէ։
*  Նորվեգիա, 2024 թվականի հունվարին Նորվեգիայի հեռարձակող ընկերությունը հայտարարեց, որ դիտարկում է տասնինը տարի դադարից հետո 2025 թվականի մրցույթ վերադառնալու հնարավորությունը։ Այդ ժամանակ հեռուստաընկերությունն ասաց, որ «Մանկական Եվրատեսիլ» վերադառնալու դեպքում երկրի ներկայացուցչի ընտության համար «Melodi Grand Prix Junior» ազգային ընտրությունը։ Ներկա պահին Նորվեգիան չի մեկնաբանել իր՝ մրցույթին մասնակցության պլանները։
*  Ուելս, 2024 թվականի նոյմեմբերի 16-ին «Մանկական Եվրատեսիլ-2018»-ում Ուելսի ներկայացուցիչ Մանուն հայտարարեց, որ Ուելսը «բաց թողեց հնարավորությունը»՝ չմասնակցելով 2024 թվականի մրցույթին։ Ինչպես ուելսական S4C հեռուստաընկերությանը տված իր հարցազրույցում նա ասել էր․ «Ես զգում եմ, որ Ուելսը գլոբալ, ժամանակակից մակարդակով բաց է թողել ուելսերենը և երիտասարդ տաղանդներին ներկայացնելու հնարավորությունը։ Ցավալի է, որ մենք միայն երկու անգամ ենք մասնակցել, նախքան COVID-19 հարվածեց և խախտեց դինամիկան»։ Երգչուհու խոսքերին ի պատասխան՝ S4C հայտարարել է, որ 2024 թվականի հունիսին բրիտանական BBC հեռարձակողի՝ մրցույթին մասնակցելուց հրաժարվելու կայացրած որոշումը «S4C չտվեց բավականաչափ ժամանակ, որպեսզի փոխի մրցույթին մասնակցելուն վերաբերող իր ծրագրերը», ինչը կարող էր նշանակել, որ եթե BBC իր որոշման մասին տեղեկացներ ավելի շուտ, S4C կկարողանար վերադառնալ 2024 թվականի միցույթ։ Ներկա պահին Ուելսը չի մեկնաբանել իր՝ մրցույթին մասնակցելու ծրագրերը։
*  Խորվաթիա, 2024 թվականի նոյեմբերի 8-ին «Dora» ազգային ընտրության ղեկավար Թոմիսլավ Շտենգելը հայտարարեց, որ երկիրը 2025 թվականին ցանկանում է վերադառնալ «Մանկական Եվրատեսիլ» մրցույթ, ընդ որում հավանական է, որ *«*The Voice Kids Hrvatska» հաղթողը կներկայացնի երկիրը մրցույթում։ Խորվաթիան նաև հեռարձակել է «Մանկական Եվրատեսիլ-2024» մրցույթը HRT 2 հեռուստատեսությամբ, ինչը 2014 թվականից հետո դարձավ առաջինը երկրում։ 2024 թվականի դեկտեմբերի 16-ին խորվաթական HRT 2 հեռուստատեսությունը հրապարակեց 2025 թվականի ֆինանսական ծրագրերը, որտեղ նշված էր, որ 78 հազար եվրո հատկացվելու է «Մանկական Եվրատեսիլ-2025» մասնակցության համար։ Այնուամենայնիվ,  խորվաթական HRT 2 հեռուստատաընկերությունը պաշտոնական հայտարարություն չի արել մրցույթ վերադառնալու վերաբերյալ։

### Մերժում
#### ԵՀՄ-ի ակտիվ անդամներ

*  Բելգիա, 2024 թվականի մայիսի 22-ին VRT ֆլամինդյան հեռուստաընկերությանը պատկանող Ketnet հեռուստաալիքի տնօրեն Աննեմի Գուլիքսան հայտարարեց, որ երկիրը չի վերադառնալու 2024 թվականի մրցույթին բյուջեի անբավարարության պատճառով, սակայն նրանք չեն բացառում 2025 թվականի մրցույթին վերադառնալու հավանականությունը։ Բայց 2025 թվականի հունվարի 3-ին VRT ֆլամինդյան հեռուստաընկերությունը հայտարարեց, որ երկիրը չի վերադառնալու 2025 թվականի մրցույթին անհրաժեշտ բյուջեի բացակայության պատճառով։

*  Բուլղարիա, 2024 թվականի դեկտեմբերի 17-ին Բուլղարիայի ազգային հեռուստատեսությունն իր Twitter-էջում հայտարարեց, որ հեռուստատեսության ներկայիս ղեկավարությանը դուր չի գալիս «Եվրատեսիլ» երգի մրցույթը, այդ իսկ պատճառով մոտակա ապագայում մրցույթին երկիրը չի մասնակցի։
*  Դանիա, 2024 թվականի դեկտեմբերի 11-ին դանիական DR հեռարձակողի մանկական բաժնի ղեկավար Մարլեն Բոելն ասաց, որ երկիրը չի վերադառնա 2025 թվականի մրցույթին, քանի որ հեռուստատեսությունը ցանկանում է կենտրոնանալ սեփական մանկական ծրագրերի ու միջոցառումների վրա։
*  Իսրայել, 2024 թվականի դեկտեմբերի 26-ին իսրայելական Kan հեռուսատեսությունը հաղորդեց, որ երկիրը չի մասնակցելու 2025 թվականի մրցույթին, դրա մասնակցության հետ կապված մեծ ծախսերի պատճառով։
*  Շվեդիա, 2025 թվականի հունվարի 4-ին շվեդական SVT հեռուստահեռարձակողը հայտարարեց, որ երկիրը չի մասնակցելու «Մանկական Եվրատեսիլ-2025» մրցույթին, որովհետև հեռուստատեսությունը որոշել է շարունակել իրականացնել «Մանկական Եվրատեսիլ»-ից տարբեր նախագծեր։
*  Էստոնիա, 2024 թվականի դեկտեմբերի 11-ին Էստոնիայի հանրային հեռուստառադիոհաղորդակցության ընկերությունը հայատարարեց, որ երկիրը չի մասնակցելու «Մանկական Եվրատեսիլ-2025» մրցույթին, քանի որ կրճատվել է հեռուստատեսության բյուջեն:
Երկրները, որոնք ավելի վաղ մասնակցել են մրցույթին, բայց չեն մասնակցել 2024 թվականի մրցույթին և չեն հաստատել 2025 թվականի մրցույթին իրենց մասնակցությունը․

 Ադրբեջան
*  Մոլդովա
*  Սերբիա
*  Ռումինիա
* 

## Ազգային ընտրություն

## Տե՛ս նաև
* Եվրատեսիլ-2025

## Ծանոթագրություններ

## Արտաքին հղումներ
* Մանկական Եվրատեսիլ
* 

Կատեգորիա:Երգի մրցույթներ
Կատեգորիա:Մանկական Եվրատեսիլ երգի մրցույթ
Կատեգորիա:Մանկական Եվրատեսիլ երգի մրցույթն ըստ տարեթվի